MLDataScientist/Wikipedia-uzbek-2024-05-01 huggingface dataset:
Burkina-Faso ayollar milliy futbol terma jamoasi

Burkina-Faso ayollar milliy futbol terma jamoasi xalqaro ayollar futbolida Burkina-Faso sharafini himoya qiladi. Burkina-Faso ayollar milliy futbol terma jamoasining faoliyati Burkinabé Futbol Federatsiyasi tomonidan boshqariladi. Burkina-Faso ayollar milliy futbol terma jamoasi birinchi oʻyinni 2007-yil 2-sentyabrda Uagaduguda Niger ayollar terma jamoasiga qarshi oʻtkazdi va oʻsha oʻyinda 10:0 hisobida gʻalaba qozondi. Bu natija bugungi kunga qadar Burkina-Faso ayollar milliy futbol terma jamoasining eng yaxshi natijasi hisoblanadi.

2014-yilgi Afrika ayollar chempionati saralashida Gana ayollar terma jamoasiga qarshi oʻyinda Burkina-Faso ayollar milliy futbol terma jamoasi umumiy hisobda 6:0 hisobida magʻlub boʻldi. 2016-yilgi Afrika ayollar kubogi saralashida Tunis terma jamoasi Burkina-Faso ayollar milliy futbol terma jamoasini umumiy hisobda 2:0 hisobida magʻlub etdi. 2018-yilgi saralash turnirida Burkina-Faso ayollar milliy futbol terma jamoasi va Gambiya ayollar terma jamoasi oʻzaro durang oʻynashdi: asosiy oʻyin hisobi 3:3 edi. Lekin Gambiya terma jamoasi penaltilar seriyasida 5:3 hisobida gʻalaba qozond i.

Burkina-Faso ayollar futbol terma jamoasi uy uchrashuvlarini Stade du 4 Août stadionida oʻtkazadi.

Tarixi 
Burkina-Faso ayollar milliy futbol terma jamoasining birinchi rasmiy oʻyini 2007-yilning 2-sentyabrida Uagaduguda Niger ayollar terma jamoasiga qarshi oʻtkazilgan. Burkina-Faso ayollar milliy futbol terma jamoasi 2022-yilning 23-fevralida Gvineya-Bisau ayollar terma jamoasiga qarshi 2022-yilgi Afrika ayollar kubogi saralashining ikkinchi bosqichida gʻalaba qozonib, oʻz tarixidagi ilk yirik musobaqaga yoʻllanma oldi.

Burkina-Faso ayollar milliy futbol terma jamoasining murabbiylar shtabi

Hozirgi murabbiylar shtabi

Bosh murabiiylar tarixi 

  Adama Dembéle (2007—2021)
  Pascal Sawadogo (2021-)

Burkina-Faso ayollar milliy futbol terma jamoasining oʻyinchilari

Hozirgi tarkib 

 Quyidagi futbolchilar 2022-yil iyun oyida boʻlib oʻtgan 2022-yilgi Afrika ayollar millatlar kubogida Burkina-Faso ayollar milliy futbol terma jamoasi safiga chaqirilgan. Oʻyinlar va gollar statistikasi 2021-yil 30-oktabr holatiga koʻra berilgan.

Burkina-Faso ayollar milliy futbol terma jamoasining xalqaro turnirlardagi natijasi

FIFA ayollar oʻrtasidagi Jahon chempionati

Olimpiada oʻyinlari

Afrika ayollar millatlar kubogi

Afrika oʻyinlari

WAFU ayollar kubogi

Manbalar

Manbalar 

 fifa.com saytidagi uyushma sahifasi
Guy Stéphane Essame

Guy Stéphane Essame () (1984-yil 25-noyabrda tugʻilgan) — kamerunlik sobiq futbolchi. Yarim himoyachi ampulasida oʻynagan.

Faoliyati

Klub 
2008-yilda Guy Chechenistonning „Terek Grozniy“ klubi bilan shartnoma imzolagan. U 2005-yildan bto Chechenistonliklar safiga qoʻshilgunga qadar "Boavista " jamosida oʻynagan. Guy sobiq jamosi safida 22 oʻyin oʻtkazgan, ammo birorta ham gol ura olmagan. 2009-yilning 27-iyulida Nijniy Novgorod FK kamerunlik yarim himoyachini Grozniyning „Terek“ klubidan ijara asosida oʻz tarkibiga qoʻshib olgan.

Atirau 
2013-yil dekabr oyida Essame Qozogʻiston Premyer-ligasi vakili „Atirau“ bilan shartnoma imzolagan. 2014-yil 9-iyulda Qozogʻiston Premyer-ligasi transfer oynasining soʻnggi kunida Essame „Astana“ klubiga ijara asosida qoʻshilgan, Marat Shaxmetov esa mavsum oxirigacha Atirauliklar safiga qoʻshilgan.

2016-yilgi mavsum oxirida Essame „Atirau“ bilan yangi bir yillik shartnoma imzolagan. Biroq shartnoma Qozogʻiston Premyer-ligasi bahsigacha yetib bormagan, Essame klubning mavsumoldi birinchi yigʻinida ishtirok etganidan soʻng, 2017-yil yanvarida „Atirau“ direktori shartnomani bekor qilgan.

Xalqaro 
Brasseries futbol akademiyasida uzoq vaqt davomida Rigobert Song va Geremi Njitap qoʻl ostida futbol bilimlarini olganidan soʻng, u Kamerun U17 terma jamoasiga ikkita qitʼa musobaqalarida sardorlik qildi. Paragvaybilan bahsdan soʻng soʻng, Portugaliyaga, Boavista jamosi tarkibiga qoʻshilish uchun joʻnab ketgan. U Kamerun milliy futbol jamoasi uchun ilk bor 2008-yilning 11-oktyabrida Mavrikiyga qarshi oʻyinda maydonga tushgan.

Faoliyat statistikasi

Klub

Xalqaro

Yutuqlari 

 Astana

 Qozogʻiston Premyer-ligasi (1): 2014-yil

Boshqa tadbirlar 
2009-yilda Gay Stefan Essame Kamerunda Tomas Libix boshchiligidagi Lotus-Terek Yaunde klubiga asos solgan. 2010-yil sentyabr oyida u FK Terek Grozniyning farm klubiga aylangan

Manbalar 

Futbol yarim himoyachilari
Kamerunlik futbolchilar
Yashayotgan insonlar
1984-yilda tugʻilganlar
Heath Pearce

Heath Gregory Pearce (; 1984-yil 13-avgustda AQShning Kaliforniya shtati Modesto shahrida tugʻilgan) — amerikalik futbolchi. AQSh terma jamoasidagi oʻyinlari bilan tanilgan. Hozirgi kunda u YouTube videoxostingidagi „KICK“ vlogida „The Mixer“ dasturining boshlovchisi.

Klublardagi faoliyati 
Heath Pearce futbolchilik faoliyatini Portlend universitetining futbol jamoasida oʻynashdan boshlagan.

2005-yilda Heath Pearce Daniyaning „Nordsjælland“ jamoasi bilan shartnoma imzoladi. U darhol klubning asosiy bazasidan joy oldi va ikki mavsum davomida himoya chizigʻining yetakchisi boʻldi.

2007-yil 16-iyulda Heath Pearce Germaniyaning „Hansa Rostock“ futbol klubi bilan ikki yillik shartnoma imzoladi. 11-avgust kuni „Bayern München“ futbol klubiga qarshi oʻyinda u Bundesligada debyut qildi. Mavsum oxirida „Hansa Rostock“ futbol klubi Ikkinchi Bundesligaga yoʻl oldi. 2009-yil aprel oyida Heath Pearce jarohat olganlikda gumon qilingani uchun zaxiraga oʻtkazildi. Heath Pearce bu haqiqat emasligini daʼvo qilgan boʻlsa-da, shunday sababga koʻra uning shartnomasi klub tomonidan bekor qilingan.

Xalqaro faoliyati 
2005-yil 12-noyabrda Shotlandiyaga qarshi oʻrtoqlik oʻyinida Heath Pearce uchrashuvning ikkinchi yarmida DaMarcus Beasley oʻrniga maydonga tushib AQSh terma jamoasi safida debyut qildi. 2006-yilda Heath Pearce Jahon chempionati oldidan oʻrtoqlik oʻyinlariga chaqirilgan, ammo yakuniy tarkibga kiritilmagan.

2007-yilda Heath Pearce Amerika kubogida ishtirok etdi. Turnirda u Kolumbiyaga qarshi oʻyinda ishtirok etdi. 2009-yilda Heath Pearce Konfederatsiyalar kubogida terma jamoa safida oʻynadi va kumush medallarni qoʻlga kiritdi. U zaxiradan maydonga tushmagan. Oʻsha yili Heath Pearce AQSh jamoasi tarkibida CONCACAF oltin kubogida ishtirok etdi va musobaqaning kumush medalni qoʻlga kiritgan. Turnirda Heath Pearce Gonduras, Meksika, Grenada va Panama terma jamoalariga qarshi oʻyinlarda maydonga tushgan.

Statistika

Manbalar 

Amerikalik futbolchilar
Yashayotgan insonlar
1984-yilda tugʻilganlar
13-avgustda tugʻilganlar
Luis Orejuela

Luis Manuel Orejuela García (; 1995-yil 20-avgustda Kolumbiyaning Kali shahrida tugʻilgan) — kolumbiyalik futbolchi, Braziliyaning „São Paulo“ futbol klubi himoyachisi, „Atlético Paranaense“ futbol klubida ijara asosida oʻynaygan.

Klublardagi faoliyati 
Luis Orejuela oʻz shahrining „Deportivo Cali“ futbol klubining tarbiyalanuvchisi hisoblanagan. 7-avgust kuni „Unión Magdalena“ futbol klubiga qarshi Kolumbiya kubogi bahsida Luis Orejuela asosiy tarkibda debyut qilgan. 2014-yilning 6-aprelida Mustang kubogida „Millonarios“ futbol klubiga qarshi bahsda debyut qilgan. 2014-yilda u jamoaga Superkubokni yutishda yordam bergan va bir yildan soʻng chempionlikni qoʻlga kiritgan. 2016-yilning 21-noyabrida „Rionegro Águilas“ futbol klubiga qarshi bahsda Luis Orejuela „Deportivo Cali“ safida ilk golini raqib darvozasiga kiritgan.

2017-yilning yozida u Amsterdamning „Ajax“ futbol klubiga oʻtgan. Transfer summasi 3,65 million yevroni tashkil qilgan. 20-sentabrda Luis Orejuela „Ajax“ futbol klubi safida Gollandiya kubogi bahslarida „Scheveningen“ jamoasiga qarshi oʻyinda debyut qilgan. 17-dekabr kuni „AZ Alkmaar“ futbol klubiga qarshi oʻyinda Luis Orejuela jamoasi safidagi ilk golini kiritgan.

2019-yilning yanvarida Luis Orejuela braziliyaning „Cruzeiro“ futbol klubiga oʻtgani maʼlum boʻlgan. 2020-yilning yanvarida Luis Orejuela „Grêmio“ futbol klubi tomonidan yil oxirigacha ijaraga olingan.

Xalqaro faoliyati 
2015-yilda Kolumbiya yoshlar terma jamoasi tarkibida Luis Orejuela Urugvayda boʻlib oʻtgan Janubiy Amerika yoshlar chempionatida ikkinchi oʻrinni egallagan. Turnirda Luis Orejuela Chili, Peru, Paragvay, Braziliya, Venesuela va ikki marta Urugvay jamoalariga qarshi oʻyinlarda qatnashgan.

Statistikasi

Manbalar 

Kolumbiyalik futbolchilar
Yashayotgan insonlar
1995-yilda tugʻilganlar
20-avgustda tugʻilganlar
Lukas Gugganig

Lukas Josef Gugganig (; 1995-yil 14-fevralda Karintiyaning Spittal an der Drau shahrida tugʻilgan) — avstriyalik futbolchi, „Osnabrück“ futbol klubi himoyachisi.

Klublardagi faoliyati 

Gugganig „Red Bull Salzburg“ futbol klubi tarbiyalanuvchisi hisoblanadi. 2013-yilda u „Liefering“ futbol klubida oʻynay boshlagan. 2013-yilning 26-iyulida Lukas Avstriya birinchi ligasida „Horn“ futbol klubiga qarshi debyut qilgan. 27-sentyabr kuni „Horn“ futbol klubiga qarshi bahsda u „Liefering“ futbol klubi safidagi birinchi golini urdi. Keyingi mavsumda Gugganig jamoasining Birinchi ligada ikkinchi oʻrinni egallashiga yordam berdi. 2015-yil 12-aprelda Venaning „Rapid“ futbol klubiga qarshi oʻyinda u Avstriya Bundelsigida „Red Bull Salzburg“ futbol klubi tarkibida debyut qildi.

Oʻsha yilning yozida Gugganig Germaniyaning „Frankfurt“ futbol klubiga koʻchib oʻtdi. 25-yul kuni RB „Leyptsig“ futbol klubiga qarshi oʻyinda u Ikkinchi Bundesligada debyut qildi. 29-noyabr kuni „Fortuna Düsseldorf“ futbol klubiga qarshi kechgan bahsda Lukas „Frankfurt“ futbol klubi safidagi ilk golini urdi.

2016-yilning yozida Gugganig „SpVgg Greuther Fürth“ futbol klubiga koʻchib oʻtdi. „Sandhausen“ futbol klubiga qarshi oʻyinda u yangi jamoasi safida debyut qildi.

Xalqaro faoliyati 
2014-yilda Avstriya yoshlar terma jamoasi tarkibida Lukas Vengriyadagi yoshlar oʻrtasidagi Yevropa chempionatida ishtirok etdi. Turnirda u Isroil va Portugaliya jamoalariga qarshi oʻyinlarda maydonga tushdi.

2015-yilda Avstriya yoshlar terma jamoasi tarkibida Gugganig Yangi Zelandiyada boʻlib oʻtgan yoshlar oʻrtasidagi jahon chempionatida ishtirok etdi. Turnirda Gana, Argentina, Panama va Oʻzbekiston terma jamoalariga qarshi oʻyinlarda maydonga tushgan.

Statistika

Manbalar 

Yashayotgan insonlar
1995-yilda tugʻilganlar
14-fevralda tugʻilganlar
Edgar Pacheco

Edgar Iván Pacheco Rodríguez (; 1990-yil 22-yanvarda Meksikaning Gvadalaxara shahrida tugʻilgan) — meksikalik futbolchi, „Antigua Guatemala“ futbol klubi va Meksika terma jamoasida hujumkor yarim himoyachi sifatida oʻynaydi.

Klublardagi faoliyati 
Edgar Pacheco „Atlas“ futbol akademiyasining bitiruvchisi. 2008-yil 20-yanvarda Edgar Pacheco Meksika Primerasida „Toluca“ futbol klubiga qarshi debyut qilgan. Yangi murabbiy kelishi bilan Edgar Pacheco koʻproq harakat qila boshlagan va asta-sekin jamoaning asosiy oʻyinchisiga aylangan. 19-oktabr kuni „Necaxa“ futbol klubiga qarshi bahsda Edgar Pacheco klub safida birinchi golini raqib darvozasiga kiritgan. 2010-yil 31-yanvarda „Santos Laguna“ futbol klubiga qarshi oʻyinda jamoa darvozaboni oʻrniga maydonga tushgan. 2011-yilning iyun oyida baʼzi Yevropa jamoalari Edgar Pacheconi sotib olishga qiziqish bildirishgan. Faoliyatini davom ettirish uchun eng eng munosib jamoa deb portugaliyaning „Benfica“ futbol klubini tanlagan.

2011-yil 2-iyunda Edgar Pacheco „UANL Tigres“ futbol klubi bilan shartnoma imzolagan. Transfer summasi 4 million dollarni tashkil qilgan. 30-iyul kuni „Querétaro“ futbol klubiga qarshi oʻyinda u 76-daqiqada zaxiradan maydonga tushgan va shu tariqa yangi klubda debyut qilgan.

2012-yilning yozida Edgar Pacheco doimiy oʻyin amaliyotiga ega boʻlish uchun ijara asosida „León“ futbol klubiga oʻtgan. 28-iyul kuni „Tijuana“ futbol klubiga qarshi oʻyinda u „León“ futbol klubi safida debyut qilgan. 2013-yilning 28-aprelida „Atlanta“ futbol klubiga qarshi oʻyinda Edgar Pacheco ilk golini raqib darvozasiga kiritgan. 2014-yilning yozida Edgar Pacheco „Mineros de Zacatecas“ futbol klubi safida yarim yil ijara asosida oʻynagan.

Xalqaro faoliyati 
2009-yil 30-sentabrda Edgar Pacheco Kolumbiyaga qarshi oʻrtoqlik oʻyinida Meksika terma jamoasi safida debyut qilgan. 2011-yilning 9-fevralida Bosniya va Gersegovina terma jamoasiga qarshi kechgan bahsda u terma jamoadagi ilk golini urgan.

2011-yilda Edgar Pacheco jamoada yuz bergan janjal tufayli 8 nafar futbolchi terma jamoadan chetlatilishi sababli, Amerika kubogida ishtirok etish uchun terma jamoaga chaqirilgan. Turnirda Edgar Pacheco Chili, Peru va Urugvay jamoalariga qarshi oʻyinlarda ishtirok etgan.

Statistikasi

Meksika safidagi gollari

Manbalar 

Meksika futbolchilari
Yashayotgan insonlar
1990-yilda tugʻilganlar
22-yanvarda tugʻilganlar
Kabo-Verde ayollar milliy futbol terma jamoasining natijalari

Kabo-Verde ayollar milliy futbol terma jamoasi Kabo-Verde ayollar futbol assotsiatsiyasining vakili hisoblanadi. Kabo-Verde ayollar milliy futbol terma jamoasining boshqaruv organi Kabo-Verde futbol federatsiyasi (FCF) boʻlib, Afrika Futbol Konfederatsiyasi (CAF) aʼzosi sifatida raqobatlashadi.

Kabo-Verde ayollar milliy futbol terma jamoasining ilk faoliyati 2018-yilda Gvineya-Bisau ayollar terma jamoasiga qarshi oʻrtoqlik oʻyinida boʻlgan va oʻshanda Kabo-Verde ayollar milliy futbol terma jamoasi golsiz yutqazgandi. Kabo-Verde ayollar milliy futbol terma jamoasi hozirda FIFA ayollar reytingida oʻringa ega emas. Kabo-Verde ayollar milliy futbol terma jamoasi hali bironta yirik turnirda ishtirok etmagan, faqat 2020-yilgi WAFU A zonasi ayollar kubogida toʻrtinchi oʻrinni egallagan.

Kabo-Verde ayollar milliy futbol terma jamoasining umumiy natijalari 
Kabo-Verde Futbol Federatsiyasi milliy assotsiatsiyasi 1982-yilda tashkil etilgan va 1986-yilda FIFAga aʼzo boʻlgan. 1990—2010-yillar oraligʻida mamlakatdan birorta futbol maʼmuri FIFAning faqat ayollar futboliga oid kurslariga qatnamagan, biroq baʼzilari erkaklar va ayollar futboli boʻyicha kurslarga qatnagan. 2001-yilda ayollar va yoshlar oʻrtasida sportga qiziqish kuchaygan paytda barcha uchun futbolni qoʻllab-quvvatlash uchun bino va inshootlar qurilgan. 2011-yilda San-Visenteda ayollar futboli turniri boʻlib oʻtdi. Mamlakatda 2011-yilgi ayollar oʻrtasidagi Jahon chempionatini translyatsiya qilish huquqini Afrika teleradioeshittirish ittifoqi sotib oldi.

Baʼzi Kabo-Verde ayollar milliy futbol terma jamoasining futbolchilari Kanar orollari klublarida xalqaro miqyosda oʻynashni davom ettirishdi. Boshqa futbolchilar 2004-yildan boshlab Gollandiya, Ispaniya va Lyuksemburg jamoalarida futbol oʻynashgan.

Kabo-Verde ayollar milliy futbol terma jamoasining barcha davrlardagi oʻyinlari tarixi 
Quyida Kabo-Verde ayollar milliy futbol terma jamoasining barcha davrlardagi oʻyinlar tarixi berilgan. Bunda oʻzaro oʻyinlarda Kabo-Verde ayollar milliy futbol terma jamoasining ustunligi boʻlgan terma jamoalar qatori yashil rangda, oʻzaro oʻyinlarda, aksincha, Kabo-Verde ayollar milliy futbol terma jamoasi ustidan raqib terma jamoaning ustunligi boʻlgan qatorlar qizil rangda va agar raqib terma jamoa va Kabo-Verde ayollar milliy futbol terma jamoasining oʻzaro oʻyinlardagi natijalari teng boʻlsa sariq rang berilgan.

 Ushbu roʻyxatni tuzishda Kabo-Verde ayollar milliy futbol terma jamoasining FIFA A darajasidagi oʻyinlari hisobga olingan.

Kabo-Verde ayollar milliy futbol terma jamoasining barcha oʻyinlari

2018

2019

2020

WAFU A zonasi ayollar kubogida Kabo-Verde ayollar milliy futbol terma jamoasining natijasi

2021

2022

Yana qarang 

 Kabo-Verde milliy futbol jamoasi terma natijalari

Manbalar

Havolalar 

 The Roon Ba-da Kabo-Verde natijalari
 Globalsport-da Kabo-Verde natijalari
 Kabo-Verde natijalari worldfootball.net saytida
Ayollar futboli milliy assotsiatsiyasi jamoalari natijalari
Turoniy irqi

Turoniylar irqi, dastlab yevropaliklar tomonidan mustamlakachilikni qoʻllab-quvvatlash uchun ishlab chiqilgan insoniyatni turli irqlarga boʻlishning hozirgi eskirgan modeli kontekstida Kavkaz irqining taxminiy kichik irqi edi.   Turoniylar tipi anʼanaviy ravishda Markaziy Osiyoda tugʻilgan populyatsiyalar orasida eng keng tarqalgan hisoblanadi. Bu nom Ural va Oltoy oilalarining birikmasi boʻlgan Turon tillari nomidan olingan, shuning uchun Ural-Oltoy irqi atamasi deb ham ataladi.

Tarixi 
19-asr va 20-asr boshlarida antropologlar moʻgʻuloid va kavkazoid irqlarining tarqalish chegarasida joylashgan bir qancha mongoloid aralashmalari boʻlgan kavkazoid irqining kichik turi sifatida Turon irqiy tipi yoki “kichik irq” mavjudligini aniqladilar.

Turoniylar irqi haqidagi gʻoya 19-asr oxiri — 20-asrlarda panturkizm yoki turonizmda qandaydir ahamiyatga ega boʻlgan rol oʻynadi. Oʻsha davr Yevropa adabiyotida kavkazoid kichik tip sifatida „turk irqi“ nomi taklif qilingan.

Ushbu manbalarning eng muhimlari Jozef de Guignesning (1721—1800) (1756—1758)  va Arminiy Vamberining "Oʻrta Osiyo eskizlari" (1867)dir. Turkiy guruhlarning bir irqga mansub  umumiy kelib chiqishi boʻlgan, lekin jismoniy xususiyatlari va urf-odatlariga koʻra boʻlingan. Leon Kahunning  (1896) asarida  turklarni „sivilizatsiyani Yevropaga olib borish“dagi roli taʼkidlangan, „Turoniylar irqi“ning bir qismi sifatida Ural va Oltoy tillarida soʻzlashuvchi xalqlar deb tariflangan. 19-asrning ikkinchi yarmi va 20-asrning birinchi yarmida eng jonli venger turanizmi mafkurasi ham mavjud edi.

Manbalar 

Irqlar
Turkiylar
Joseph Martin

Joseph John Martin () (1988-yil 29-noyabrda tugʻilgan) — angliyalik professional futbolchi. Joseph Martin „Ebbsfleet United“ futbol klubida oʻynaydi. Joseph Martin chap qanot himoyachisi va yarim himoyachi sifatida oʻynay oladi. Joseph Martin „West Ham“ futbol klubi va Angliya milliy futbol terma jamoasining sobiq futbolchisi Alvin Martinning oʻgʻli va professional futbolchi David Martinning ukasidir.

Klubdagi faoliyati

West Ham United va „Tottenham Hotspur“ akademiyalari 
Londonning sharqiy qismidagi Dagenham shahrida tugʻilgan Joseph Martin dastlab „West Ham United“ futbol klubi akademiyasida tarbiyalangan va 2005-yilda "Tottenham Hotspur" futbol klubining akademiyasiga koʻchib oʻtgan. Joseph Martin klub bilan ilk professional shartnomasini 2007-yilning 1-iyulida imzolagan.

Blackpool 
2008-yilning 1-iyulida „Tottenham Hotspur“ futbol klubi „Blackpool“ futbol klubining Joseph Martin uchun taklifni qabul qilgani va futbolchi shaxsiy shartlarni muhokama qilayotganini tasdiqlandi. 2-iyul kuni Joseph Martin nomaʼlum toʻlov evaziga „Blackpuool“ futbol klubi bilan yana bir yilga variantli ikki yillik shartnoma imzoladi.

Doimiy shartnoma imzolaganidan keyin Joseph Martinning „Blackpool“ futbol klubi safidagi ilk oʻyini 2008-yilning 12-avgustida Moss Roseda „Macclesfield Town“ futbol klubiga qarshi oʻyinida (2:0) boʻlib oʻtdi.

Ikki Liga kubogi oʻyinida oʻynaganidan soʻng, Joseph Martin 2009-yil 21-noyabrda Madjeski stadionida „Reading“ futbol klubiga (1:2 hisobida magʻlubiyat) qarshi uchrashuvda oʻzining birinchi liga oʻyinini oʻtkazdi. Uning ligadagi ilk starti 2010-yilning 9-yanvarida Cardiff City stadionida „Cardiff City“ futbol klubi bilan 1:1 hisobidagi durang oʻyinda boshlangan edi.

Gillingham 
2010-yil 30-iyun kuni Martin „Blackpool“ futbol klubini tark etdi va bir necha oy sinov miuddatidan soʻng, „Gillingham“ futbol klubi safiga qoʻshildi. Joseph Martin „Gillingham“ klubi safidagi ilk oʻyinini 2010-yil 11-dekabrda „Macclesfield Town“ futbol klubiga qarshi safarda (4:2 hisobida gʻalaba) oʻtkazdi. U klubda besh yildan koʻproq vaqt davomida oʻynadi va 2014—2015-yilgi mavsum oxirida klubni tark etdi.

Millwall 
2015-yil 23-iyun kuni Joseph Martin bir yillik shartnoma asosida Birinchi liga vakili „Millwall“ futbol klubiga qoʻshildi.

Stivenage 
2017-yil iyun oyida Martin „Stivenage“ futbol klubi safiga qoʻshildi.

U 2018—2019-yilgi mavsum oxirida „Stivenage“ klubi tomonidan ozod qilindi.

Northampton Town 
Martin „Northampton Town“ futbol klubi safiga 2019-yil iyul oyida kelib qoʻshilgan edi.

Stivenage 
2021-yil 29-yanvarda Martin „Stivenage“ futbol klubi safiga qaytdi. 2021-yilning 15-mayida Joseph Martinning shartnoma muddati tugagach, mavsum oxirida „Stivenage“ futbol klubini tark etishi eʼlon qilindi.

Ebbsfleet United 
2021-yil iyun oyida Joseph Martinning „Ebbsfleet United“ futbol klubi safiga qoʻshildi.

Faoliyat statistikasi

Manbalar 

Angliya futbolchilari
Yashayotgan insonlar
1989-yilda tugʻilganlar
Andi Lila

Andi Lila (1986-yil 12-fevralda Kavajada tugʻilgan) — albaniyalik futbolchi, yarim himoyachi yoki himoyachi. Hozir u Gretsiyaning „PAS Giannina“ futbol klubida oʻynamoqda.

Klublardagi faoliyati 
Andi Lila futbolchilik faoliyatini Albaniyaning „Besa“ jamoasida boshlagan. 2002-yil 14-dekabrda 16 yoshli Lila „Teuta“ futbol klubiga qarshi oʻyinida debyut qilgan. 2007-yil yanvar oyida Lila Gretsiyaning „Iraklis“ futbol klubiga oʻtdi, lekin u yerda oʻz iqtidorini koʻrsata olmagach, yana „Besa“ futbol klubi safiga qaytgan. Hamda, 2007—2008-yilgi Albaniya chempionati yakunida jamoasining bronza medalini qoʻlga kiritishga katta hissa qoʻshdi. Ushbu muvaffaqiyatdan keyin Lila „Tirana“ futbol klubiga koʻchib oʻtdi va u yerda keyingi 3 mavsumni oʻtkazgan. Bu davr futbolchining faoliyatidagi eng yaxshisi boʻlgan. Shuningdek, 2009-yilda Albaniya Superligasi va 2011-yilda Albaniya kubogi sohibi boʻlgan. Lila oʻzining Albaniya Superligasidagi ilk golini 2008-yilning 14-sentyabrida „Partizani“ futbol klubiga qarshi oʻyinning soʻnggi daqiqasida kiritgan. Bu derbida Lilaning goli „Tirana“ futbol klubiga gʻalaba keltirgan.

Xalqaro faoliyati 
Andi Lila Albaniya yoshlar va oʻsmirlar terma jamoalari safida bir qator oʻyinlar oʻtkazdi. 2007-yil 21-noyabrda u asosiy terma jamoa uchun 2008-yilgi Yevropa chempionati saralash turnirining soʻnggi bosqichi doirasida boʻlib oʻtgan Ruminiya terma jamoasiga qarshi oʻyinda debyut qildi. Lili asosiy tarkibda maydonga tushgan. Va oʻsha uchrashuvda unng jamoasi 1:6 hisobida magʻlub boʻlgan.

Statistika

Manbalar 

Albaniyalik futbolchilar
Yashayotgan insonlar
1986-yilda tugʻilganlar
12-fevralda tugʻilganlar